Príloha č. 16a PpP DOP a NP pre PO5 a PO8

**poskytovaniE mentoringu a tútoringu online, resp. prostredníctvom telekomunikačných prostriedkov**

Príloha relevantná pre prijímateľov v rámci výzvy s kódom [**OPLZ-PO5-2017-2**](https://www.minv.sk/?archiv-vyziev-3&sprava=vyzva-zamerana-na-poskytovanie-mentorskej-a-tutorskej-podpory-pre-ziakov-z-mrk-s-dorazom-na-uspesne-ukoncenie-zs-a-plynuly-prechod-na-ss-oplz-po5-2017-2)**.**

V súvislosti s poskytovaním **mentorskej a tútorskej podpory žiakom z MRK online, resp. prostredníctvom telekomunikačných prostriedkov**, SO považuje súvisiace výdavky za oprávnené za dodržania nižšie uvedených podmienok.

SO uprednostňuje možnosť mentorovania **formou individuálnych osobných stretnutí** a taktiež sa pripúšťa aj **kombinácia online/telefonických foriem a osobných stretnutí.** V období krízovej situácie je nevyhnutné dodržiavať povinné opatrenia prijaté za účelom zabránenia šírenia nákazy Covid-19.

**Podmienky**, ktoré je potrebné dodržať pre uznanie oprávnenosti aktivít **online/telefonického mentoringu**:

* všetky podmienky oprávnenosti definované vo výzve v rámci prílohy č. 8 – štandardná stupnica jednotkových nákladov – musia ostať zachované, t. j. 1 mentor/max. 3 deti/8 hodín do mesiaca/min. 2 „stretnutia“ (v prípade online formy sa myslí spojenie, preto tie úvodzovky);
* podmienka 8 hodín musí byť dodržaná sumárne za celý mesiac. Doklady, preukazujúce výkon musia sumárne preukázať min. 8 hodín za mesiac na jedno dieťa;
* ako dokladovanie výkonu pre účely kontroly SO požaduje **v prípade videohovorov** snímku obrazovky z komunikačného zariadenia (printscreen, screenshot ...) tak, aby snímka obrazovky obsahovala dátum a čas trvania komunikácie;

zároveň je potrebné predložiť zoznam mentorov a detí, ktoré boli mentorované cez aplikáciu (meno mentora – meno dieťaťa – užívateľské meno (nick) – typ využívanej aplikácie tak, aby bolo možné identifikovať všetkých mentorov a mentorovaných, ktorých má SO v evidencii projektu);

* v prípade **telefonických hovorov** bude SO požadovať zoznam telefónnych čísel mentorov a detí s vyhlásením, že ide o číslo mentorovaného dieťaťa, rodiča alebo ďalšieho člena v domácnosti a výpis z hovorov mentora dieťaťu zachytávajúci dátum a čas trvania hovoru (napr. vo forme výpisu hovorov od operátora, príp. snímka obrazovky telefónu, kde je vidieť trvanie hovoru a telefónne číslo);
* SO nestanovuje konkrétne komunikačné aplikácie, nakoľko mentori a ich zverenci používajú rôzne aplikácie;
* **písomný chat ani písomná komunikácia nebude akceptovaná za oprávnenú** v rámci povinných 8 hodín mentorovania;
* všetka dokumentácia preukazujúca výkon mentoringu musí byť archivovaná u prijímateľa, nielen v telefóne, resp. inom komunikačnom zariadení mentora;
* snímky obrazovky/výpisov hovorov tvoria podpornú dokumentáciu k výkazom práce, teda oba výstupy musia byť v súlade.

**Podmienky**, ktoré je potrebné dodržať pre uznanie oprávnenosti aktivít **online tútoringu**:

* v prípade tútoringu ostávajú v platnosti podmienky definované vo výzve (max. 2 osobohodiny/ týždenne/1 dieťa) a **budú aplikované rovnaké princípy vykonávania online formami, ako sú uvedené vyššie pri mentoringu** **s tým**, že súčasťou dokladov pre účely kontroly bude dokladovanie pracovnej aktivity s tútorovaným žiakom, napr. vypracované cvičenia, zadania, úlohy a pod.;
* výkon tútoringu formou **telefonického rozhovoru** bude považovaný za neoprávnený.

**Podmienky**, ktoré je potrebné dodržať pre uznanie oprávnenosti aktivít spojených **s online riadením projektu**:

* vo vzťahu k riadeniu projektu musí mať prijímateľ k dispozícii všetku dokumentáciu k preukázaniu aktivít spojených s online riadením projektu, t. j. predložiť akúkoľvek podpornú dokumentáciu, na ktorú sa prijímateľ odvoláva v rámci ďalšej predloženej dokumentácie.