Príloha č. 16b PpP DOP a NP pre PO5 a PO8

**Záznam o rozvoji a napredovaní mentorovaného žiaka**

Príloha relevantná pre prijímateľov v rámci výzvy s kódom [**OPLZ-PO5-2017-2**](https://www.minv.sk/?archiv-vyziev-3&sprava=vyzva-zamerana-na-poskytovanie-mentorskej-a-tutorskej-podpory-pre-ziakov-z-mrk-s-dorazom-na-uspesne-ukoncenie-zs-a-plynuly-prechod-na-ss-oplz-po5-2017-2).

Táto príloha stanovuje minimálne náležitosti dokumentácie, ktorú má prijímateľ v súlade s výzvou spracovávať na polročnej báze. Uvedenú dokumentáciu[[1]](#footnote-2) uchováva prijímateľ u seba pre potreby finančnej kontroly na mieste, zároveň predkladá ako prílohu Monitorovacej správy (výročnej, záverečnej), prípadne poskytuje poskytovateľovi na základe vyžiadania v zmysle kapitoly **6.2.5.** **Poskytovanie informácií v súvislosti s pokrokom a prínosom projektu** tejto príručky.

Zároveň upozorňujeme prijímateľa, že v prípade kratšieho pôsobenia žiaka v projekte (kratšie ako pol roka) povinnosť vyhotovenia tejto prílohy nezaniká.

**Záznam o rozvoji a napredovaní mentorovaného žiaka obsahuje najmä:**

**Všeobecné informácie (povinné):**

* Informácia o mentorovanom žiakovi (meno, obdobie výkonu),
* Informácia o mentorovi (meno, obdobie výkonu),
* Informácia o tútorovi[[2]](#footnote-3) (meno, obdobie výkonu, doučovaný predmet),
* Počiatočné informácie o chránencovi, popis problémov a nedostatkov, ktoré je potrebné prostredníctvom mentoringu riešiť,
* Dôvody a odporúčanie na zaradenie žiaka na výkon mentoringu,
* Dôvody a odporúčania na potrebu výkonu tútoringu.

**Výkon mentoringu:**

* Zhodnotenie opatrení a aktivít mentora, zameraných na zlepšenie sociálnej integrácie žiakov v ich školskom prostredí a pod.,
* Zhodnotenie pokrokov a výsledkov, ktoré dosiahli žiaci počas mentoringu,
* Najčastejšie sa vyskytujúce problémy,
* Odporúčanie mentora,
* Ďalšie relevantné informácie – napr. spätná väzba okolia, mentorovaných žiakov – chránencov (reakcie mentorovaných žiakov).

**Výkon tútoringu[[3]](#footnote-4):**

* Zhodnotenie opatrení a aktivít tútora zameraných na zlepšenie školského prospechu,
* Zhodnotenie pokrokov a výsledkov, ktoré dosiahli žiaci počas tútoringu,
* Najčastejšie sa vyskytujúce problémy,
* Odporúčanie tútora,
* Ďalšie relevantné informácie – napr. spätná väzba/reakcie relevantnej časti učiteľského zboru.

Vybrané údaje, ktoré je potrebné evidovať v rámci prílohy Vykazovanie sledovaných údajov (nadväznosť na výkon):

* Počet žiakov MRK prvého ročníka SŠ, ktorí úspešne ukončili ZŠ s poskytnutou mentorskou a tútorskou podporou v ôsmom alebo deviatom ročníku ZŠ,
* Počet žiakov MRK, ktorí úspešne ukončili ZŠ s poskytnutou mentorskou a tútorskou podporou v ôsmom alebo deviatom ročníku ZŠ.

1. Prijímateľ uchováva všetku podpornú dokumentáciu, na ktorú sa odvoláva, u seba. [↑](#footnote-ref-2)
2. Údaje k tútoringu prijímateľ vypĺňa len v prípade, ak bol poskytovaný. [↑](#footnote-ref-3)
3. Mentor získava podklady a informácie od tútora. [↑](#footnote-ref-4)